Kenyérsütő verseny Jászfényszarun
A július 30-i IV. Tarlófesztiválhoz kapcsolódóan a Fényszaruiak Baráti Egyesülete kenyérsütő versenyt hirdet. Nevezni odahaza kemencében, sütőben, kenyérsütőgépben készült házikenyérrel lehet. Amatőr kenyérsütők jelentkezését várjuk, pékségekben, pékek által sütött kenyérrel nevezni nem lehet. 
A legalább félkilós kenyeret a Tarlófesztivál helyszínén (Jászfényszaru, a 32-es főút körforgalmi csomópont jobb oldalán (az elmúlt évi helyszínen), a nagyszínpad baloldalán lévő sátorban délelőtt 10 és 11 óra között kell leadni.

A szakemberekből álló zsűri az I. helyezettet 3500,- Ft, a II. helyezettet 3000,- Ft, a III. helyezettet 2500,- Ft, a IV. helyezett 2000,- Ft értékű vásárlási utalványban részesíti. Valamennyi nevező elismerő oklevelet kap.

Az eredményhirdetés a nagyszínpadon 15 órakor lesz.  

